《顺宗至德大安孝皇帝挽歌三首（时充卤簿使）》
唐代·权德舆

十叶开昌运，三辰丽德音。荐功期瘗玉，昭俭每捐金。

解泽皇风期，虞泉白日沈。仍闻起居注，焚奏感人心。

孝理本忧勤，玄功在啬神。睿图传上嗣，寿酒比家人。

仙驭三清远，行宫万象新。小臣司吉从，还扈属车尘。

候晓传清跸，迎风引彩旒。共瞻宫辂出，遥想望陵愁。

弓剑随云气，衣冠奉月游。空馀驾龙处，摇落鼎湖秋。

作者简介：权德舆（759年－818年）， 字载之。天水略阳（今甘肃秦安东北）人，后徙居润州丹徒（今江苏镇江）。唐朝文学家、宰相，起居舍人权皋之子。权德舆掌诰九年，三知贡举，位历卿相，在贞元、元和年间名重一时。